ગમતાં દિવસો ઝડપથી પસાર થતા હોય છે. દિવસો ક્યારે મહિનામાં બદલાઈ ગયાં તેની ખબર જ ન પડી. અમે ખાસ ફ્રેન્ડ બની ગયાં. દરેક દિવસે, દરેક ક્ષણે મારી મોહિની પ્રત્યેની લાગણી તીવ્ર બનતી ગઈ. મારી લાગણીથી અજાણ મોહિની સમક્ષ મેં પ્રેમનો પ્રસ્તાવ મુકવાનું નક્કી કર્યું, પણ એવો મોકો મળ્યો જ નહિ કે પછી સાચું કહું તો મારી હિંમત જ ન થઈ. અકસ્માત થયો તેનાં એકાદ અઠવાડિયા પહેલાની વાત હશે. એ રાત્રે મેં મોહિનીને મેસેજ કર્યો.